Fifa skerm vir sy grootbaas Gianni | Netwerk24
03 Augustus 2020 16:15
Gianni Infantino, president van Fifa. Foto: Reuters
Die Switserse owerhede het vroeër bevestig dat hulle 'n saak teen Infantino aanhangig gemaak het nadat hy glo in die geheim met Switserland se prokureur-generaal, Michael Lauber, vergader het. Lauber en Infantino het ontken dat hulle enigiets verkeerd gedoen het.
"Daar is geen rede om 'n strafregtelike saak aanhangig te maak nie aangesien daar geen sprake van enige misdadige aktiwiteit was nie," het Fifa in verklaring gesê.
Dié beheerliggaam het bygevoeg dat die ontmoetings nie 'n geheim was nie en in openbare plekke soos restaurante en hotelle plaasgevind het.
"Fifa ontken ten sterkste dat hy enige onreëlmatige invloed op die Switserse federale aanklaer het."
Lauber se kantoor ondersoek klagte van korrupsie by Fifa en daarom is sy ontmoetings met Infantino bevraagteken.
Fifa het bygevoeg dat die spesiale aanklaer, Stefan Keller, wat die saak teen Infantino aanhangig gemaak het, geen regsgronde daarvoor kon bewys nie. – Reuters